**Mavzu:Patnis bilan ishlash qoidalari**

**Reja:**

**1.**Patnis turlari.

**2.**Patnis ko`tarib yurish texnikasi.

**Patnis turlari**

Ofitsiantning asosiy asbobi patnisdir, unda ofitsiant shakli va massasi har xil bo‘lgan narsalarni tashiydi. Patnislar: oltitagacha oshxona likopchasi sig‘adigan katta, 3–4 ta likopchaga mo‘ljallangan o‘rtacha, o‘rtachaning yarmiga teng hajmdagi kichik turlarga bo‘linadi.

Patnis tashishning bir necha usullari bor:

− patnis qo‘l kaftiga qo‘yib ko‘tariladi, barmoqlar ochiq holda turadi;

− yengil patnislarni besh barmoq uchlari bilan ko‘tariladi. Har qanday holat bo‘lsa ham patnis yelkadan baland ko‘tarilmaydi. Patnisda olib borilayotgan narsalar salfetka bilan yopiladi, bu idishlarning siljishi va bir-biriga urilishining oldini oladi;

− patnisga ko‘p narsa solingan taqdirda patnisni har ehtimolga qarshi ikki qo‘llab ko‘tariladi.

Taom va ichimliklar patnisga bir sidra qilib teriladi; og‘irroq idishlar ofitsiant tomonga qo‘yiladi, bo‘yi uzunlari o‘rtada bo‘ladi. Bufet mahsulotlari va oshxona taomlari alohida-alohida olib kelinadi, chunki birga olib kelish xizmat muddatini cho‘zadi va idishlar bir-biriga to‘qnashib ketishi ehtimoli bo‘ladi. Buyurtmani bajarishda birinchi bufet mahsulotlari va suv keltirilishi lozim. Patnisni past qilib tizza tengligida ko‘tarish mumkin emas.

Ovqat tarqatadigan joydan patnisning ikki chetidan ushlab ko‘tarib ketiladi, so‘ngra o‘ng qo‘li bilan uni ushlab, chap qo‘l barmoqlarini patnisning ostiga o‘rtasiga yo‘naltiradi. Ofitsiant ozgina egilgan to‘rt barmoqlari uchlari bilan patnisni ko‘taradi. Ofitsiantning o‘ng qo‘li deyarli bo‘sh bo‘lgani uchun eshik ochishi va boshqa yumushlarni bajarishi mumkin.

Ofitsiantning ish jarayonida kichik patnislar qo‘l keladi. Uni ushlab turish oson, dast silkib kaftga qo‘ndirish mumkin. Patnisni tirsak barobarida ko‘tarish tavsiya qilinadi.

Agar ofitsiant xizmat qilish texnikasi qoidalarini yaxshi o‘zlashtirsa, patnis bilan ishlash muvaffaqiyatli bo‘ladi. Oshxona mahsulotlari bilan ichimliklarni bitta patnisda tashimagan ma’qul. Patnisni stol ustiga to‘g‘ridan to‘g‘ri olib kelib qo‘yish mumkin emas. Buning uchun servant va yordamchi stollar mavjud. Bo‘sh patnisni qo‘llar yonga tushirilgan holatda ko‘tarib yurish mumkin emas.

**Patnis ko‘tarib yurish texnikasi**

Agar patnis tirsak sathida olib yurilsa, qo‘l panjasi chap qo‘l kaftiga kengaytirilgan holda joylashtiriladi.

Ofitsiant patnisdan foydalanganda quyidagilarni esdan chiqarmasligi lozim:

− oshxona mahsulotlari bilan ichimliklarni bitta patnisda tashimagan ma’qul;

− patnisni stol ustiga to‘g‘ridan to‘g‘ri olib kelib qo‘yish mumkin emas. Buning uchun servant va yordamchi stollar mavjud;

− bo‘sh patnisni qo‘llar yonga tushirilgan holatda ko‘tarib yurish mumkin emas;

− foydalanilgan idishlar solingan patnisni xo‘randalar orasidan olib o‘tish kerak emas. Buning uchun qo‘shimcha yon yo‘laklar mavjud.